Analize și opinii 


La vremuri noi, tot noi! 

Să moară Ciuma Roșie! strigau peneliștii. Penalii! — completau ei. lată că ieri s-a făcut dreptate. Peneliștii și 


pesediștii și-au dat mâna, la ordinul europenilor. Pupat Piaţa Independenții! „Catindează” împreună și dacă se 


poate cât de mai puţine ori pentru ca să nu obosească poporul. 


Da popor pesedist, Rareș Bogdan și Gabriela Firea, Ciolacu și Țurcanca, Gorghiu și virilul Grindeanu, toţi se 
pupă pe gură, în fraternitatea globalismului, chiar și băieți cu băieţi, care își mai întorc timid unii altora și 
spatele și fete cu fete, sfioase și nerăbdătoare, cu priviri pline de promisiuni. Și la nuntă ești invitat. A ascuns 
Ciolacu merțanurile, a cumpărat niște dacii și „gata popor” vivat republica, să fie bine, ca să nu fie rău. Şi vă 
rugăm, nu ne lăsaţi amantele, neamurile, pilele și pupilele, epigonii și copii fără servici. 


Cooperativa nu mai ţine cont de alegător. Nu mai ţine cont de nemulțumiri. Nu mai ţine cont de culoare, de 
programe politice ori doctrine. Nu ţine cont de Constituţie. Cooperativa a devenit o corporație. Vinde iluzii și 
obligatoriu încasează factura. Și ce dacă tu pesedistule nu vrei cu peneliștii care te-au băgat la pușcărie?! Și 
ce dacă nici tu penelistule nu vrei pentru că pesediștii sunt hoţi?! Nu contează! Vrea Ciucă și Ciolacu. Că vrea 


lohannis. Că așa zice Bruxelles-ul. Ce vreți voi toți oricum nu contează. Contează doar că trebuie să plătiţi 


taxe. 

încă odată pe Constituţie. Dacă mai avem Constituţie și Curte Constituţională, judecătorii ăia, plătiţi cu lovele 
multe, ar trebui să le pună masa-n cap. Dacă nu fac asta, atunci pot pleca liniștiți acasă. Rolul lor în stat s-a 
terminat, iar statul român nu mai există. Există doar o populaţie. Poporul român rămâne doar în cartea de 


istorie. 

